《题方大夫家训》
宋代·钱时

中兴天子方御戎，长城万里张魏公。
此时此家尽好武，抵掌一呼来幕中。
幕中群雄肝胆烈，指顾关河日弹铗。
若为岁晚归课儿，只说读书兴农业。
定知万事俱弗如，岂直钥剑输毛锥。
君不见二十七年耕草庐，出师一表汗青书。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。